[{"text_idx": "#000001", "text": "Ka\u0308isin metal kontserdil. Pa\u0308rast va\u0308ikest vahepealset pausi oli ja\u0308lle va\u0308ga va\u0308rskendav, felt a bit like home again. Esinesid Everfall, Evestus ja Freakangel. Tegelikult oli tegu Freakangeli uue albumi esitluskontserdiga, kus teised ba\u0308ndid toetasid. Samas minu meelest olid ba\u0308ndid isegi enam-va\u0308hem vo\u0303rdses rollis vo\u0303i nii. Aga eks ma kirjutan kohe ta\u0308psemalt..."}, {"text_idx": "#000002", "text": "Disclaimer: Fotod by Kristel Sergo."}, {"text_idx": "#000003", "text": "Esimene ba\u0308nd oli Everfall. Tuleb mainida, et ba\u0308ndid algasid ko\u0303ik o\u0303igetel aegadel ja midagi ei veninud. See oli suurepa\u0308rane, mingeid pikemaid pausi vo\u0303i ootamisi ei olnud. Everfall on elektrooniline metalcore. Ko\u0303lab ju va\u0308ga ha\u0308sti? Suht see, mis mulle meeldib? Ja ega halba midagi ei olnud ka. Ta\u0308itsa mo\u0303nus kaasahaarav soojendus. Samas otseselt ei ole mul ka midagi va\u0308ga ma\u0308rkimisva\u0308a\u0308rset ma\u0308rkida. Vo\u0303ib-olla ma olen metalcore\u2019i jaoks vanaks ja\u0308a\u0308nud."}, {"text_idx": "#000005", "text": "Mulle meeldib, kui ba\u0308ndi va\u0308limus la\u0308heb muusikaga kokku. Samas vo\u0303ib-olla neil la\u0308ks ka, lihtsalt ma ei saa pihta. Dunno. Ahjaa, ja erinevad lustakad soolod lugude vahel olid ka natuke veidralt naljakad. Igal juhul tasus kuulata ikkagi ja ma arvan, et kuulaks neid veel kuskil, kui nad esinevad. Popp lugu tundub olevat na\u0308iteks Six Feet Under."}, {"text_idx": "#000006", "text": "Ja\u0308rgmisena tuli Evestus. Viimane ma\u0308lestus neist oli 2014nda aasta HRL-ilt, kus laulja vokaali polnud eriti kuulda. Keegi isegi kommenteeris siis, et ta ha\u0308a\u0308l on va\u0308ga no\u0303rgaks ja\u0308a\u0308nud aastatega vm. Va\u0308ga positiivseks u\u0308llatuseks oli see, et nu\u0308u\u0308d oli ha\u0308a\u0308l va\u0308ga hea, ha\u0308sti kuulda ning ka so\u0303nadest sain aru. Evestuse live oli va\u0308ga a\u0308ge ja meenutas rohkem hoopis 2010nda aasta HRL-i vo\u0303imsat esinemist."}, {"text_idx": "#000007", "text": "Isegi nii a\u0308ge oli, et lood ja\u0308id kummitama ja kuulan neid siiamaani. Kuula ka kindlasti na\u0308iteks lugusi Sacrifice ja Voices. Fantastiline."}, {"text_idx": "#000008", "text": "Millegipa\u0308rast peab Tartu publiku kohta u\u0308tlema, et nad olid kuidagi passiivsed. Inimesi oli ka natuke va\u0308hevo\u0303itu: FB andmetel ainult umbes 70. Samuti keegi ei kippunud nagu va\u0308ga kaasa elama, plaksutama, hu\u0308u\u0308dma jne. Mo\u0303tlesime, et ko\u0303ik on raudselt pilves lihtsalt ja mesmeriseeritud Gen klubi omapa\u0308rastest taustavisuaalidest."}, {"text_idx": "#000011", "text": "Seeja\u0308rel tuli peaesineja Freakangel. Neid sai viimati na\u0308htud suvel Amme Rockil, kus oli suurepa\u0308rane show. Peab tunnistama, et ma ei ole nende uut plaati veel piisavalt palju kuulanud, et midagi selle kohta o\u0308elda. Ostsime igatahes plaadi a\u0308ra, u\u0308ldiselt tundub toredalt su\u0308nge, stiilne ja mo\u0303nus, aga peab rohkem kuulama, jah."}, {"text_idx": "#000012", "text": "Livel oli uute lugude vahel ka vanu lugusi. Na\u0308iteks Book of Violence oli ja\u0308llegi tore lugu kuulata ja ka Parasite oli raju. Uue albumi pealt na\u0308iteks Hell and Back on hea."}, {"text_idx": "#000013", "text": "Igatahes Freakangeli live la\u0308ks kuidagi kiirelt. Nad oleks vo\u0303inud minu meelest paar lugu veel teha. Ma ei tea, kas neil oli plaanis vo\u0303i mitte, aga mo\u0303nevo\u0303rra stoiline publik neid tagasi igatahes ei kutsunud. Kokkuvo\u0303ttes oli aga ko\u0303ik suht a\u0308ge. Loodetavasti na\u0308eb ba\u0308nde ka suvel va\u0308lishowdel. \\m/"}]